CELEX: 62011FN0119
Language: da
Date: 2011-11-11 00:00:00
Title: Sag F-119/11: Sag anlagt den 11. november 2011 — ZZ mod Kommissionen

28.1.2012   
            
            
               DA
            
            
               Den Europæiske Unions Tidende
            
            
               C 25/71
            
         
      Sag anlagt den 11. november 2011 — ZZ mod Kommissionen
      (Sag F-119/11)
      (2012/C 25/138)
      Processprog: italiensk
      
         Parter
      
      
         Sagsøger: ZZ (ved advokat G. Cipressa)
      
         Sagsøgt: Europa-Kommissionen
      
         Søgsmålets genstand og beskrivelse af tvisten
      
      Påstand om annullation af Kommissionens stiltiende afgørelse om at afslå sagsøgerens ansøgning dels om erstatning for den skade, der blev forvoldt ved den omstændighed, at Kommissionens ansatte angiveligt trængte ind i sagsøgerens tjenestebolig i Luanda den 14., 16. og 19. marts 2002, dels om udlevering af kopierne af de fotos, der blev taget ved den pågældende lejlighed, og tilintetgørelse af enhver form for dokumentation for denne begivenhed
      
         Sagsøgerens påstande
      
      
                  —
               
               
                  Det fastslås, at den afgørelse — uanset dens tilblivelsesform — hvorved Kommissionen meddelte afslag på den ansøgning af 6. september 2010, som sagsøgeren havde indgivet til ansættelsesmyndigheden ved Kommissionen, er en nullitet, subsidiært annulleres den.
               
            
                  —
               
               
                  Om fornødent fastslås det, at den akt — uanset dens tilblivelsesform — hvorved Kommissionen meddelte afslag på klagen af 20. marts 2011 over afslaget på ansøgningen af 6. september 2010, er en nullitet, subsidiært annulleres den, på samme måde som sidstnævnte afslag annulleres.
               
            
                  —
               
               
                  Det fastslås, at der rent faktisk skete det, at repræsentanter for Kommissionen, eller repræsentanter for Kommissionens ansatte den 14. marts, den 16. marts og den 19. marts 2002 på trods af sagsøgerens modtand mod, at dette på noget tidspunkt fandt sted, og uden at han blot kortfattet blev informeret om og således blev holdt fuldstændigt i uvidenhed om, at (a) man flere gange trængte ind i den tjenestebolig, som sagsøgte tidligere var blevet tildelt af Kommissionen i Luanda (Angola), i Bairro Azul-kvarteret i nr. 101-103 i Rua Americo Julio de Carvalho, ved at bryde ind eller ved at benytte sig af nøgler, som de pågældende ulovligt lå inde med, eller som de under alle omstændigheder ulovligt benyttede sig af, (b) tog billeder inden i den pågældende bolig.
               
            
                  —
               
               
                  Det fastslås, at hver eneste af de skadegørende handlinger var ulovlige.
               
            
                  —
               
               
                  Hver eneste af de skadegørende handlinger erklæres ulovlige.
               
            
                  —
               
               
                  Kommissionen tilpligtes at sørge for, at fotografierne fysisk tilintetgøres.
               
            
                  —
               
               
                  Kommissionen tilpligtes at meddele sagsøgeren ved anbefalet brev, at den fysiske tilintetgørelse har fundet sted og deri redegøre for de nærmere omstændigheder i denne forbindelse, idet der navnlig gives oplysninger om tidspunktet og stedet for den fysiske destruktion, og om navnet på den ansatte, der har udført den fysiske tilintetgørelse.
               
            
                  —
               
               
                  Kommissionen tilpligtes at erstatte den foreliggende skade ved at tildele sagsøgeren et beløb på 20 000 EUR, eller det større eller mindre beløb, som Personaleretten anser for ret og rimeligt, dvs: (a) 10 000 EUR for den skade, der er forvoldt ved den ulovlige indtrængen i boligen den 14. marts, den 16. marts og den 19. marts 2002, (b) 10 000 EUR for den skade, der er forvoldt ved, at der ulovligt blev taget fotos.
               
            
                  —
               
               
                  Kommissionen tilpligtes at betale sagsøgeren med virkning fra dagen efter den dato, hvorpå ansøgningen af 6. september 2010 blev modtaget af Kommissionen, og indtil effektiv betaling af beløbet på 20 000 EUR sker, renter af dette beløb med 10 % årligt med årlig opskrivning.
               
            
                  —
               
               
                  Europa-Kommissionen tilpligtes at betale sagens omkostninger.